Presa de Moragahakanda

La presa de Moragahakanda (Singalès: මොරගහකන්ද ව්‍යාපෘතිය), oficialment conegut com a embassament de Kulasinghe, és una presa de gravetat, és un dels projectes més grossos i complexos de Moragahakanda. La presa travessa el riu Amban a Elahera, al districte de Matale, Sri Lanka. La construcció va començar el 25 de gener de 2007 i es va acabar el 2018. El projecte Morgahakanda / Kaluganga és l'últim dels projectes del sistema de preses de Gran Mahaveli. Aquest projecte implica la construcció de la presa Moragahakanda juntament amb la presa Kalu Ganga on les aigües acumulades per ambdues preses serveixen per abastir els sistemes de regadiu locals i per la generació d'energia hidroelèctrica. Tots dos projectes tenen un longitud aproximada de 10 km. El cost del desenvolupament del sistema d'ambdues preses va ser de 48,145 mil milions de Rs. Les empreses Holdings de SMEC i Sinohydro van realitzar les obres. Història La actual presa és al lloc d'una presa antiga, datada el 111 D.C. que va ser construïda pel Rei Vasabha. Pla de desenvolupament de Mahaweli Segons el pla de desenvolupament de Mahaweli de 1968, el desenvolupament de Mahaweli es va dividir en tres projectes anomenats A, B i C dels quals l'últim projecte 'C' va ser l'embassament polivalent de Moragahakanda. El 1977 es va modificar el projecte i va començar el Pla Accelerat de Mahaweli Schemei (AMS) i es va acabar en sis anys. No obstant això, Moragahakanda no formava part del pla de l'AMS. El govern de J.R. Jayewardene va aconseguir després finançar el projecte gràcies a inversions del Japó, però disturbis en la zona van endarrerir el projecte. Les obres van començar finalment el gener del 2015 durant el govern de Maithripala Sirisena i la construcció es va acabar el 2018. Característiques de l'embassament La presa Moragahakanda, té una capacitat d'emmagatzematge de 521.000.000 m 3 d'aigua i una elevació de 185 m . Consta a més a més de dues preses secundaries per seguretat. La presa de Kalu ganga i la de Moragahakanda són ambdues unides per un canal. Usos principals Regadiu L'aigua d'ambdues preses, Moragahakanda i Kalu Ganga, s'utilitza principalment per al reg agrícola d'una àrea aproximada de 81,42 ha. Aquesta aigua va produir un augment de la producció d'arròs de la zona en un 81% (109.000 t), augmentat els beneficies en uns 1,46 € milions, anualment. Pesca L'embassament també ha creat una zona de pesca en les quals s'obté 4700 t, l'equivalent monetari de 1,45 €milions, anualment. Subministrament d'aigua Juntament amb la presa de Kalu Ganga, s'ha obtingut un augment de 64,000,000 m3 d'aigua potable i s'ha assegurat prou subministrament d'aigua per les industries fins al 2032, aquest subministrament a banda de la mateixa provincia també s'aporta a regions com Matale, Anuradhapura, Trincomalee, i Polonnaruwa. Generació d'electricitat L'aigua del pantà de Moragahakanda s'utilitza per alimentar la central hidroelèctrica de Moragahakanda, la qual genera uns 25 megavats. S'aproxima que la substitució de l'energia provinent de la crema de combustibles fòssils per la hidroelèctrica estalviarà fins a 2,20 mil milions d'euros anuals.nLa construcció de la central elèctrica va costar aproximadament 337,92 milions d'euros, amb un EIRR (Economic Internal Rate of Return) del 22%. Carreteres i ponts La construcció de la presa també va requerir la construcció de carreteres d'accés múltiple i el desviament de les carreteres principals existents, així com la construcció dels 300m de llarg del pont de Moragahakanda el qual va tenir un cost de 308 milions de Rs. Canvi de nom El 23 de juliol de 2018, sota el govern del president Maithreepala Sirisena, la presa va ser rebatejada Presa de Kulasinghe, en memòria d'un prestigiós enginyer civil de Sri Lanka que va servir en diversos projectes per tot el país. Referències Enllaços externs Uditha Jayasinghe «Chinese firm gets $ 382 million Moragahaka». , 9 juny 2012 [Consulta: 14 gener 2014]. Arxivat 16 de gener 2014 a Wayback Machine. «Background Information: Moragahakande & Kalu Ganga Sectors». Sri Lanka Wildlife Conservation Society. Arxivat de l'original el 16 gener 2014. [Consulta: 14 gener 2014]. «Chinese man dies after eating poisonous yams in rural Sri Lanka». , 17 juny 2013 [Consulta: 14 gener 2014]. Arxivat 16 de gener 2014 a Wayback Machine.